WHA ออกหุ้นกู้วงเงิน 300 ลบ. ดอกเบี้ยคงที่ 2% ครบกำหนดไถ่ถอน 18 ก.ย.62
WHA ออกหุ้นกู้วงเงิน 300 ลบ. ดอกเบี้ยคงที่ 2% ครบกำหนดไถ่ถอน 18 ก.ย.62
20 ก.ย. 2561

บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA เปิดเผยว่า บริษัทได้ออกหุ้นกู้ไม่ด้อยสิทธิและไม่มีประกันจำนวน 300 ล้านบาท อายุ 1 ปี อัตราดอกเบี้ยคงที่ 2% ต่อปี โดยออกหุ้นกู้เมื่อวันที่ 18 ก.ย.61 และครบกำหนดไถ่ถอนหุ้นกู้วันที่ 18 ก.ย.62 โดยมีธนาคารยูโอบี เป็นผู้จัดการการจัดจำหน่ายหุ้นกู้ และธนาคารกรุงศรีอยุธยา (BAY) เป็นนายทะเบียนหุ้นกู้
ทั้งนี้ หุ้นกู้ดังกล่าวเป็นส่วนหนึ่งของหุ้นกู้ที่ได้รับอนุมัติจากที่ประชุมสามัญผู้ถือหุ้นประจำปี 2560 ให้ออกและเสนอขายหุ้นกู้ในวงเงิน 5 พันล้านบาท ซึ่งบริษัทได้ออกหุ้นกู้มาแล้ว 1 ครั้ง มูลค่าทั้งสิ้น 1.16 พันล้านบาท